open-index/open-wikipedia-markdown huggingface dataset:
ரெனி போர்ஜசு

**ரெனி மரியா போர்ஜசு** (பிறப்பு 25 பிப்ரவரி 1959) என்பவர் இந்தியப் பரிணாம உயிரியலாளர் மற்றும் இந்திய அறிவியல் கழகத்தின் சுற்றுச்சூழல் அறிவியல் மையத்தில் பேராசிரியர் ஆவார். இவர் அறிவியலாளராகப் பணியாற்றியபோது இவர் செய்த பணி *[[இந்தியா டுடே]]* தந்து சிறப்புச் செய்தியில் விவரித்து வெளியிட்டது. அத்திப்பழங்கள் மற்றும் அத்தி-குளவிகள் போன்ற தாவர மற்றும் விலங்கு தொடர்புகளுக்குச் சிறப்புக் குறிப்புடன் நடத்தை மற்றும் உணர்ச்சி சூழலியல் இவரது ஆராய்ச்சி அமைந்தது. இவர் இந்திய அறிவியல் வரலாறு மற்றும் தத்துவத்தில் ஆர்வமுடையவர் ஆவார்.

## கல்வி
போர்ஜசு மும்பையில் உள்ள தூய சவேரியார் கல்லூரியில் அறிவியலில் பட்டம் படிப்பினை முடித்தார். இங்கு இவர் 1979-ல் விலங்கியல் மற்றும் நுண்ணுயிரியலில் இளநிலைப் பட்டம் (சிறப்புத் தகுதியுடன்) பெற்றார். இவர் 1982-ல் மும்பை பல்கலைக்கழக அறிவியல் கழகத்தில் விலங்கு உடலியல் துறையில் முதுநிலைப் பட்டம் பெற்றார். புளோரிடாவின் கோரல் கேபிள்ஸில் உள்ள மியாமி பல்கலைக்கழகத்தில் "வள பன்முகத்தன்மை மற்றும் இந்திய மலை அணில், *[[இந்திய மலை அணில்|ரதுபா இண்டிகாவின்]]* உண்வூட்ட சூழலியல்" என்ற தலைப்பில் ஆய்வு செய்து முனைவர் பட்டம் பெற்றார்.

## நூல் பட்டியல்
போர்ஜெசு இயற்கையின் மீதான தாக்குதல்: அறிவியல் மற்றும் பாதுகாப்பின் அரசியல் என்ற புத்தகத்தில் ஒரு அத்தியாயத்தை எழுதியுள்ளார்.

## அங்கீகாரம்
போர்ஜெசின் பங்களிப்புகள் பின்வரும் வழிகளில் அங்கீகரிக்கப்பட்டுள்ளன.  &#x5D; அவரது சில நியமனங்கள்:

* இந்திய அறிவியல் கழகம் உறுப்பினர்
* ஜே. சி. போசு தேசிய ஆய்வு நிதி விருது (2016)
* இந்தியத் தேசிய அறிவியல் கழகம்
* விலங்கு அறிவியலுக்கான அறிவியல் தொழில்நுட்பத் துறை-திட்ட ஆலோசனைக் குழுவின் தலைவர் (2016–19)
* உறுப்பினர், மேற்குத் தொடர்ச்சி சூழலியல் நிபுணர் குழு, இந்திய அரசு, 2010-2011

## மேற்கோள்கள்

பகுப்பு:மகாராட்டிரப் பெண் அறிவியலாளர்கள்
பகுப்பு:மகாராட்டிர அறிவியலாளர்கள்
பகுப்பு:வாழும் மக்கள்
பகுப்பு:1959 பிறப்புகள்
இவானா (நடிகை)

**இவானா** (Ivana) ஒரு இந்திய திரைப்பட நடிகை ஆவார். இவரது இயற்பெயர் **அலீனா ஷாஜி** (பிறப்பு 25 பிப்ரவரி 2000) இவர் முக்கியமாக தமிழ் மற்றும் மலையாள மொழித் திரைப்படங்களில் பணியாற்றுகிறார்.

## மேற்கோள்கள்

## புற இணைப்புகள்
*

பகுப்பு:Articles with hCards
பகுப்பு:2000 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
ரெஜ்ஜி குருவில்லா

**ரெஜ்ஜி குருவில்லா** (*Rejji Kuruvilla)* என்பவர் இந்திய-அமெரிக்க உயிரியலாளர் ஆவார். இவர் ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார்.

## கல்வி
குருவில்லா 1987-ல் கொல்கத்தாவில் உள்ள தூய சவேரியார் கல்லூரியில் இளநிலை அறிவியல் கல்வியினை முடித்தார். 1998-ல் இவர் ஹியூஸ்டன் பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை "நீரிழிவு எலிகளில் நரம்பு மற்றும் மனித இசுக்வான் உயிரணுக்களில் அதிகரித்த குளுக்கோசில் வளர்க்கப்பட்ட அராச்சிடோனிக் அமிலம் குறைதல் பற்றிய ஆய்வுகள்" என்று தலைப்பிடப்பட்டது. இவரது முனைவர் பட்ட ஆலோசகர் ஜோசப் ஐச்பெர்க் ஆவார். குருவில்லா டேவிட் ஜின்டியின் ஆய்வகத்தில் ஜான்ஸ் ஹாப்கின்ஸ் மருத்துவப் பள்ளியில் நரம்பணுக்களில் நியூரோட்ரோபின் சமிக்கைகள் குறித்த ஆராய்ச்சியை முடித்துள்ளார்.

## பணி
குருவில்லா ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார். பரிவு நரம்பு மண்டலத்தின் வளர்ச்சி மற்றும் செயல்பாடுகளில் இவர் ஆய்வு மேற்கொண்டு வருகிறார். இவரது ஆய்வுகள் நரம்பு மண்டல பராமரிப்பில் நியூரோட்ரோபின்களின் உயிரணு உட்கடத்தலை ஆராய்கின்றன.

## மேற்கோள்கள்

## வெளி இணைப்புகள்

* Rejji Kuruvilla publications indexed by Google Scholar 

பகுப்பு:அமெரிக்க இந்தியர்கள்
பகுப்பு:வாழும் மக்கள்
பகுப்பு:அறிவியலாளர்கள்
எளிய மொழி

**எளிய மொழி** (*plain language*) என்பது படிப்பவருக்கு முடிந்தவரை விரைவாகவும், எளிதாகவும், முழுமையாகவும் புரியும் வகையில் வடிவமைக்கப்பட்டது. எளிய மொழி படிக்கவும், புரிந்துகொள்ளவும், பயன்படுத்த எளிதாகவும் இருக்க முயற்சிக்கிறது. இது தேவைக்கு அதிக சொற்களைக் கொண்ட, மிக நீளமான, சுற்றி வளைத்துச் சொல்கிற, சிக்கலான சொற்றொடரைத் தவிர்க்கிறது. பல நாடுகளில், திட்டங்கள் மற்றும் சேவைகளுக்கான அணுகலை அதிகரிக்க, பொது நிறுவனங்கள் எளிய மொழியைப் பயன்படுத்துவதை அந்தந்த நாட்டின் சட்டங்களின் மூலம் கட்டாயப்படுத்துகின்றன. ஐக்கிய நாடுகளின் ஊனமுற்றோர் உரிமைகள் சாசனம் அதன் *தகவல்தொடர்பு* வரையறையில் எளிய மொழியை உள்ளடக்கியுள்ளது.

## மேலும் பார்க்கவும்
* எளிய ஆங்கிலம்

## மேற்கோள்கள்

பகுப்பு:மொழி
தீன் தயாள் உபாத்யாயா கிராம் ஜோதி யோஜனா

**தீன் தயாள் உபாத்யாயா கிராம் ஜோதி யோஜனா** (Deen Dayal Upadhyaya Gram Jyoti Yojana) (DDUGJY) என்பது இந்தியாவிலுள்ள கிராமப்புறப் பகுதிகளுக்கு மின்சாரம் வழங்குவதற்காக வடிவமைக்கப்பட்ட இந்திய அரசின் திட்டமாகும்.

## நோக்கம்
18,452 மின்சாரம் இல்லாத கிராமங்களுக்கு 1000 நாட்களுக்குள், மே 1, 2018 க்குள் மின்மயமாக்க அரசு முடிவு செய்தது.
## வரலாறு
இந்த திட்டமானது நவம்பர் 2014 இல் பிரதமர் நரேந்திர மோடியின் தலைமையில் தொடங்கப்பட்டது.

## மேற்கோள்கள்

## புற இணைப்புகள்
* Prime Minister to Launch Deendayal Upadhyaya Gram Jyoti Yojana in Patna

பகுப்பு:மோதி ஆட்சியின் திட்டங்கள்
பகுப்பு:இந்திய அரசுத் திட்டங்கள்
பகுப்பு:இந்திய அரசின் திட்டங்கள்
ஜெ. விஜயா

**ஜெகநாநாதன் விஜயா** (*J. Vijaya*)(1959-1987) என்பவர் இந்தியாவின் முதல் பெண் *ஊர்வன மற்றும் ஈரிடவாழ்வியலாளர்* ஆவார். இவர் நாடு முழுவதும் ஆமைகளின் நடமாட்டத்தை ஆவணப்படுத்தியுள்ளார். இவர் உலக பாதுகாப்பு சங்கத்தின் நன்னீர் செலோனியன் நிபுணர் குழுவின் தலைவரான எட்வர்ட் மோலின் உதவியாளராகப் பணியாற்றினார்.

## வாழ்க்கை
விஜயா பெங்களூரில் பிறந்தார். இவர் தனது ஆரம்ப பள்ளிப்படிப்பை அங்கேயே முடித்தார். இவரது தந்தையின் பணியிடமாற்றம் காரணமாக உயர்நிலைப் பள்ளிப் படிப்பினை கோயம்புத்தூர் தூய ஜோசப் மெட்ரிகுலேஷன் பள்ளியில் இரண்டாண்டுகள் படித்துவிட்டு, இறுதிப் பள்ளிப் படிப்பிற்காகச் சென்னைக்குச் சென்றார்.

சென்னையிலுள்ள எத்திராஜ் மகளிர் கல்லூரியில் 1978ஆம் ஆண்டு விலங்கியல் மாணவியாகத் தனது முதல் ஆண்டிலிருந்தபோது,  சென்னைப் பாம்பு பூங்காவில் தன்னார்வலாரகச் சேவையாற்றினார். இவர் உரோமுலசு விட்டேக்கரின் வழிகாட்டுதலின் கீழ் பயிற்சி பெற்றார். 1981-ல் பட்டம் பெற்ற பிறகு சென்னை பாம்புப் பண்ணை அறக்கட்டளையின் முழுநேர பணியினைத் தொடங்கினார்.

தனது 22 வயதில், இந்தியா முழுவதும் ஆமைகள் பற்றிய கணக்கெடுப்புக்காகப் பன்னாட்டு இயற்கைப் பாதுகாப்பு சங்கத்தின் நன்னீர் செலோனியன் நிபுணர் குழுவின் அப்போதைய தலைவரான எட்வர்ட் மோலுக்கு உதவ உரோமுலசு விட்டேக்கரால் பரிந்துரைக்கப்பட்டார். இவர் நாடு முழுவதும் பயணம் செய்து கடல் ஆமை சுரண்டலைக் குறைக்க உதவிய தரவுகளைச் சேகரித்தார்.

ஆலிவ் ரிட்லி ஆமைகள் அழிக்கப்படுவது குறித்த இவரது ஆராய்ச்சி மற்றும் புகைப்படம் தேசிய இதழில் வெளிவந்தது. இது ஆமை வர்த்தகத்தை நிறுத்த நடவடிக்கை எடுக்குமாறு அப்போதைய பிரதமர் இந்திரா காந்தி கடலோர காவல்படைக்கு உத்தரவிட வழிவகுத்தது.

## அங்கீகாரம்
விஜயா கொச்சி பிரம்பு ஆமைகளை விரிவாக ஆராய்ந்து ஆவணப்படுத்தினார். மேலும் இவர் கேரளாவின் காடுகளில் பயணம் செய்தார். இவரது உடல் ஏப்ரல் 1987-ல் காட்டுக்குள் கண்டுபிடிக்கப்பட்டது. மேலும் இவரது மரணத்திற்கான காரணம் கண்டறியப்படவில்லை. இவரது பணி மற்றும் தியாகத்தை நினைவுகூரும் வகையில், இவர் இறந்து 19 ஆண்டுகளுக்குப் பிறகு நடத்தப்பட்ட ஆராய்ச்சியின் அடிப்படையில் புதிய இனத்தைச் சேர்ந்தது எனக் கண்டறியப்பட்ட கரும்பு ஆமைக்கு *[[கொச்சி பிரம்பு ஆமை|விஜயாசெலிசு]]* என்று பெயரிடப்பட்டது. சென்னை முதலைக் காப்பக ஆமைக் குளத்திற்குப் பக்கத்தில் இவருக்கு ஒரு சிறிய நினைவகம் அமைக்கப்பட்டுள்ளது.

## மேற்கோள்கள்

பகுப்பு:Articles with hCards
பகுப்பு:1987 இறப்புகள்
பகுப்பு:1959 பிறப்புகள்
சாரா பித்

**சாரா ஜேன் பித்** (*Sarah Jane Pitt*) என்பவர் பிரைட்டன் பல்கலைக்கழகத்தில் நுண்ணுயிரியலாளர் மற்றும் உயிர்மருத்துவ அறிவியல் நிறுவனத்தின் சக ஆய்வாளர் ஆவார். பித், தனது இளம் அறிவியல் படிப்பினை இங்கிலாந்தின் பிரிசுடல் பல்கலைக்கழகத்திலும், முதுநிலைப் படிப்பினை லிவர்பூல் வெப்பமண்டல மருத்துவப் பள்ளியிலும், முனைவர் பட்டத்தினை லிவர்பூல் ஜான் மூர்ஸ் பல்கலைக்கழகத்திலும் முடித்துள்ளார். இவர் இங்கிலாந்து, ஆப்பிரிக்கா மற்றும் மத்திய ஆசியாவின் பிற பகுதிகளில் உள்ள மருத்துவமனைகளில் தீநுண்மிகளைக் கண்டறியும் ஆய்வகங்களில் பணியாற்றி உள்ளார். உயிர்மருத்துவ ஆய்வாளர் மற்றும் மருத்துவ மாணவர்களுக்கு கற்பித்தல் மற்றும் பயிற்சி அளிப்பதில் பித் ஆர்வமாக ஈடுபட்டுள்ளார். மேலும் நோயறிதல் ஆய்வகப் பணிகளில் தொழிலைத் தேடும் இளமறிவியல் உயிர்மருத்துவ அறிவியல் மாணவர்களுக்கான உள்ளூர் மருத்துவமனை நோயியல் துறைகளில் மருத்துவ வேலைவாய்ப்புகளை நிர்வகிப்பதிலும் ஈடுபட்டுள்ளார். பித், உயிரிமருத்துவ அறிவியல், ஒட்டுண்ணியியல் மற்றும் மருத்துவ நுண்ணுயிரியல் ஆகிய மூன்று புத்தகங்களை ஆய்வக நடைமுறைக்கு முக்கியத்துவம் கொடுத்து வெளியிட்டுள்ளார். இவர் தீநுண்மவியல் பிரிவின் தலைமைப் பரிசோதகர் ஆவார்.

## பனுவல்கள்
பித் 1) மருத்துவ மற்றும் மருத்துவ தொழில்முறை பயிற்சியில் உயிர்மருத்துவ அறிவியல்-அறிமுகம் (ஜிம் கன்னிங்காமுடன்) 2) ஒட்டுண்ணியியல்: ஒரு ஒருங்கிணைந்த அணுகுமுறை (ஆலன் கன்னுடன்) 3) நோயறிதல் மற்றும் ஆய்வக அறிவியலருக்கான மருத்துவ நுண்ணுயிரியல் எனும் நூல்களை ஆங்கிலத்தில் எழுதியுள்ளார்.

## மேற்கோள்கள்

## வெளி இணைப்புகள்
* கோவிட்-19 பற்றி சாரா பிட் பேசுகிறார்
* https://theconversation.com/profiles/sarah-pitt-808299
* Publications by Sarah Pitt 

பகுப்பு:பிரித்தானியப் பெண் அறிவியலாளர்கள்
பகுப்பு:வாழும் மக்கள்
இரத்தினக்கல் வெட்டுதல்

வலது|thumb| மரகத வெட்டு
ஒரு இரத்தினத்தை நகைகளில் பயன்படுத்த விரும்பினால், அது கரடுமுரடான இரத்தினக்கல்லின் அளவு மற்றும் வடிவத்தைப் பொறுத்து வெட்டப்படுகிறது.  அதே போல் செய்ய விரும்பும் நகைகளின் அளவைப் பொறுத்தும் வெட்டப்படுகிறது.  ஒரு பொது விதியாக, வெட்டப்பட்ட இரத்தினக் கல்லின் நிறையானது (காரட்டில் விவரிக்கப்பட்டுள்ளது) சுமார் 50 சதவீதம் குறைந்து காணப்படும். 

இரத்தினக் கற்களுடன் தொடர்புபட்ட வேலைகளைச் செய்ய பல நுட்பங்கள் பயன்படுத்தப்படுகின்றன. அவற்றில் அறுத்தல், அரைத்தல், மணல் அள்ளுதல், மடித்தல், மெருகூட்டுதல், சட்டஞ்சுடல் மற்றும் கவிழ்தல் ஆகியன உள்ளடங்குகின்றன.

## வகைகள்
வெட்டுக்களின் பட்டியல்:

* ஆசெர் வெட்டு
* ஆன்ட்வேப் உரோஜா வெட்டு
* இடைநிலை வெட்டு
* இதய வெட்டு
* இந்திய  வெட்டு
* இரட்டை இடச்சு உரோஜா வெட்டு
* இராஜா வெட்டு
* இளவரசி வெட்டு
* உரோஜா வெட்டு
* ஒற்றை அல்லது எட்டு வெட்டு
* கதிர் வெட்டு
* கபோச்சோன்
* காத்தாடி வெட்டு
* காலா வெட்டு
* கோடு வெட்டு
* சதுர மரகதம்
* சிலோன் வெட்டு
* சுழல் வெட்டு
* நட்சத்திர வெட்டு
* நீள் வட்ட வெட்டு
* பக்கூட் வெட்டு
* படி வெட்டு
* பிரஞ்சு வெட்டு
* பிரியோலெட்
* பிரிலியண்ட் வெட்டு
* பிளாண்டர்ஸ் வெட்டு
* பெண்டலோக் வெட்டு
* பேரிக்காய் அல்லது துளி வெட்டு
* பேரியன் வெட்டு
* மரகத வெட்டு
* முக்கோண வெட்டு
* மெத்தை அல்லது பழைய சுரங்க வெட்டு
* மேக்னா வெட்டு
* மொகுல் வெட்டு
* ரேப்சாய்டு அல்லது ரேபீஸ் வெட்டு
* லோசெஞ்ச் வெட்டு
* வட்ட வெட்டு

## குறிப்புகள்

## மேலும் படிக்க

* Warren, Larter (1936). *The Line-Cut Diamond*, pp.&nbsp; 19–20. Gemological Institute of America, USA, Vol. 2, No. 2 (Summer 1936)
* Shipley, Robert M. (1936). *Gemological Glossary*, pp.&nbsp; 7. Gemological Institute of America, USA, Vol. 2, No. 4 (Winter 1936)

## வெளி இணைப்புகள்

பகுப்பு:இரத்தினக் கற்கள்
சூர்யகாந்தம் (நடிகை)

**சூர்யகாந்தம்** (*Suryakantham*)(28 அக்டோபர் 1924 - 18 திசம்பர் 1994) என்பவர் தெலுங்குத் திரைப்படத் துறையின் சிறந்த இந்திய நடிகை ஆவார். இவர் தனது பெரும்பாலான திரைப்படங்களில் கொடூரமான மாமியார் வேடத்தில் நடித்து பிரபலமானார்.

## ஆரம்ப கால வாழ்க்கை
ஆந்திரப் பிரதேசத்தில் கிழக்கு கோதாவரி மாவட்டம் காக்கிநாடா அருகே வெங்கட கிருஷ்ணராய புரத்தில் வசிக்கும் தெலுங்கு பிராமண குடும்பத்தில் பிறந்து வளர்ந்தவர் சூர்யகாந்தம். இவர் தனது பெற்றோருக்கு 14வது குழந்தையாக இருந்தார். இவர்களில் பத்து குழந்தைகள் இறந்துவிட்டனர். ஆறாவது வயதில் நடனம் மற்றும் பாடக் கற்றுக்கொண்டார்.

இவர் 1950-ல் உயர் நீதிமன்ற நீதிபதியான பெத்திபோட்லா சலபதி ராவை மணந்தார்.

## தொழில்
ஜெமினி ஸ்டுடியோஸ் தயாரித்த *[[சந்திரலேகா (1948 திரைப்படம்)|சந்திரலேகாவில்]]* நடனக் கலைஞராகத் திரைப்பட வாழ்க்கையினைத் தொடங்கினார் சூர்யகாந்தம். இத்திரைப்படத்திற்காக இவருக்கு 75 ரூபாய் ஊதியம் வழங்கப்பட்டது. இவர் *நாரத நாரடியில்* குணச்சித்திரக் கலைஞராக தனது முதல் பாத்திரத்தைப் பெற்றார். *ஆனால் இறுதியில்* ஜெமினி ஸ்டுடியோவில் தனது வேலையை விட்டுவிட்டார்.

பின்னர், *குருகபிரவேசம்* படத்தில் குணச்சித்திர வேடத்தில் நடித்தார். *சௌதாமினி* படத்தில் இவருக்கு கதாநாயகியாக நடிக்க வாய்ப்பு அளிக்கப்பட்டது. ஆனால் இதனை இவர் ஏற்கவில்லை. பின்னர் இவர் ஒரு கார் விபத்தில் சிக்கினார். இதில் இவரது  முகத்தில் காயம் ஏற்பட்டது. பின்னர் *சம்சாரம்* படத்தில் கொடூரமான மாமியார் வேடத்தில் நடித்தார்.

மற்றொரு "கதாநாயகி" பாத்திரம் பாலிவுட் திரைப்பட தயாரிப்பாளரிடமிருந்து இவருக்கு வழங்கப்பட்டது. தயாரிப்பாளர் தனது தனிப்பட்ட காரணங்களுக்காக ஒரு கதாநாயகியை தனது படத்தில் இருந்து நீக்கிவிட்டார் என்பதையும், இதனால் இந்த வாய்ப்பு தனக்கு கொடுக்கப்பட்டது என்பதையும் அறிந்த சூர்யகாந்தம், "மற்ற கலைஞர்களின் மகிழ்ச்சியின்மையால் என்னால் வாழ முடியாது" என்று வாய்ப்பை நிராகரித்தார். இதைத் தொடர்ந்து தெலுங்கில் *கோடாரிகம்* என்ற படத்தில் நடித்தார். இது இவருக்கு புதிய வெற்றியை தந்தது. இயக்குனர்கள் பி. நாகி ரெட்டியும், சக்ரபாணியும் சூர்யகாந்தம் இல்லாமல் படம் எடுக்க மாட்டார்கள். என். டி. ராமராவ், அக்கினேனி நாகேஸ்வர ராவ் மற்றும் எஸ். வி. ரங்காராவ் ஆகியோர் நடித்த *குண்டம்மா கதை* என்ற திரைப்படத்தை இவர்கள் தயாரித்தனர். இதில் குண்டம்மாவின் முக்கியக் கதாபாத்திரத்தில் சூர்யகாந்தம் நடித்தார். இப்படம் வணிக ரீதியாக வெற்றி பெற்றது.

## விருதுகள் மற்றும் பட்டங்கள்
### விருதுகள்
* மகாநதி சாவித்திரி நினைவு விருது
* பத்மாவதி மகிளா பல்கலைக்கழகம் கௌரவ முனைவர் பட்டம்

### பட்டங்கள்
* கய்யாலி அட்டா
* சகஜ நாடக கலா சிரோமணி
* ஹாஸ்ய நாத சிரோமணி
* பஹுமுக நடன பிரவீணா
* ரங்கஸ்தலா சிரோமணி
* அருங்கலை மாமணி (தமிழ்)

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்கு நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1994 இறப்புகள்
பகுப்பு:1924 பிறப்புகள்
காரட் (நிறை)

**காரட்** அல்லது **கரட்** (*carat / ct*) என்பது  இற்குச் சமமான நிறை அலகு ஆகும். ஆபரண அளவையிவ் பயன்படும் இது, இரத்தினக்கற்களையும் முத்துக்களையும் அளவிடப்பயன்படுகிறது. தற்போதைய வரையறை, சில நேரங்களில் "மெட்ரிக் காரட்" என அழைக்கப்படுகிறது. 1907 ஆம் ஆண்டில் எடைகள் மற்றும் அளவீடுகள் பற்றிய நான்காவது பொது மாநாட்டில் ஏற்றுக்கொள்ளப்பட்டது. அதன்பிறகு உலகெங்கிலும் உள்ள பல நாடுகளில் ஏற்றுக்கொள்ளப்பட்டது. காரட் 2 மி.கி. இன் 100 புள்ளிகளாக பிரிக்கக்கூடியது.

## குறிப்புகள்

## உசாத்துணை

பகுப்பு:பொருண்மையின் அலகுகள்
தலித் வரலாற்று மாதம்

**தலித் வரலாற்று மாதம்** என்பது தலித்துகள் அல்லது பட்டியல் சாதியினர் மற்றும் பழங்குடியினர் வரலாற்றில் முக்கியமான நபர்களை நிகழ்வுகளை நினைவு கூரும் நிகழ்வாகும்,ஆண்டுதோறும் கொண்டாடப்பட்டு வருகிறது..  டாக்டர்.பி.ஆர்.அம்பேத்கர் அவர்களைப் பின்பற்றும் அம்பேத்காரியவாதிகளால் உலகம் முழுவதும் ஏப்ரல் மாதத்தில் கொண்டாடப்பட்டு வருகிறது. இந்த மாதத்தில் விவாதங்கள்,[,  கதைசொல்லல், வரலாற்றுத் திட்டங்கள், ஊடகங்களில் சிறப்பு வெளியீடுகள், மற்றும் கலைப் படைப்புகள் ஏற்பாடு செய்யப்பட்டுள்ளன. கனடா மாகாணமான பிரித்தானிய கொலம்பியா ஏப்ரல் மாதத்தினை தலித் வரலாற்று மாதமாக அங்கீகரித்துள்ளது.

## வரலாறு

அமெரிக்காவில் கொண்டாடப்படும் கருப்பு வரலாற்று மாதத்தினால் ஈர்க்கப்பட்டு,தலித் பெண்கள் இளம் குழு 2013 இல் தலித் வரலாற்று மாதத்தினைத் தொடங்கினர். சங்கபாலி அருணா தலித், ஆதிவாசியினர், மற்றும் பகுஜன் வரலாறு மற்றும் கலாச்சாரத்தின் ஆவணங்களை உருவாக்குவதற்காக தலித் வரலாற்று மாதத்தைத் தொடங்கினார். சங்கபாலி அருணாவும் தேன்மொழி சௌந்தரராஜனும் சிகாகோவில் நடந்த கலர் ஆஃப் வயலன்ஸ் மாநாட்டில் இதனை ஒரு யோசனையாக முன்வைத்தனர்.

## முக்கியத்துவம்
இந்தியாவில் சாதியப் பாகுபாடு சட்டவிரோதமானது என்றாலும்,தலித்துகள் சாதியின் காரணமாகப் பாகுபாடு காட்டப்படுகிறார்கள். இந்திய வரலாற்றில் தலித்துகளின் அறியாமை மற்றும் இல்லாமை, முக்கிய எழுத்தாளர்களால் தலித் வரலாற்று மாதத்தில் விவாதிக்கப்படுகிறது.  தலித்துகள் எதிர்நோக்கும் பிரச்சினைகளைக் குடிமக்கள் சிந்திக்கின்றனர்.
2022 இல், கனடாவின் பிரித்தானிய கொலம்பியா மாகாணம் ஏப்ரல் மாதத்தை தலித் வரலாற்று மாதமாக அங்கீகரித்துள்ளது.

## படங்கள்


File:DalitHistoryMonth April15Editathon 05.jpg|அம்பேத்கர் உருவப்படம் தலித் வரலாற்று மாத இதழில்
File:DalitHistoryMonth April15Editathon 07.jpg|தலித் வரலாற்று மாத நிகழ்வு சுவரொட்டி
File:DalitHistoryMonth April15Editathon 17.jpg|தலித் வரலாற்று மாதத் திருத்தப் போட்டியில் கலிபோர்னியா பல்கலைக்கழகம்
File:DalitHistoryMonth April15Editathon 09.jpg|தலித் வரலாற்று மாத நிகழ்வு


## மேற்கோள்கள்

பகுப்பு:அம்பேத்கர்
பகுப்பு:தலித்திய அரசியல்
பகுப்பு:ஏப்ரல் சிறப்பு நாட்கள்
பகுப்பு:இந்தியாவின் சிறப்பு நாட்கள்
பகுப்பு:ஐக்கிய அமெரிக்காவின் சிறப்பு நாட்கள்
விக்ரம் சுகுமாரன்

**விக்ரம் சுகுமாரன்** (*Vikram Sugumaran,* இறப்பு: ஜூன் 1, 2025) என்பவர் இந்தியத் தமிழ்த் திரைப்பட இயக்குநர், நடிகர், எழுத்தாளர் ஆவார். இவர் விமர்சன நோக்கில் பாராட்டைப் பெற்ற மதயானைக் கூட்டம் என்ற படத்தை இயக்கியவர். பொல்லாதவன், கொடிவீரன் போன்ற படங்களில் நடித்துள்ளார்.

## வாழ்க்கைக் குறிப்பு
விக்ரம் சுகுமாரன் தமிழ்நாட்டின் இராமநாதபுரம் மாவட்டத்தில் உள்ள பரமக்குடியைச் சேர்ந்தவர். நடிகராகும் ஆசையில் சென்னைக்கு வந்து பாலு மகேந்திராவிடம் உதவியாளராக இணைந்தார். பாலுமகேந்திரா இயக்கத்தில் 1999 முதல் 2000 வரை வெளியான *கதை நேரம்* என்கிற தொலைக்காட்சித் தொடரில் வெளியான 56 குறும்படங்கள், ஜூலி கணபதி திரைப்படம் ஆகிவற்றில் உதவி இயக்குநராகப் பணிபுரிந்தார்.  வெற்றிமாறன் இயக்கிய பொல்லாதவன் திரைப்படத்தில் நடிகராக அறிமுகமானார். பின்னர் கொடிவீரன் படத்திலும் நடித்தார். மதுரையைக் களமாக கொண்ட ஆடுகளம் படத்திற்கு உரையாடல் எழுதினார்.  மதயானைக் கூட்டம் படத்தின் வழியாக இயக்குநராக அறிமுகமானார். நீண்ட இடைவெளிக்குப் பிறகு தன் இரண்டாவது படமாக  இராவண கோட்டம் என்ற படத்தை இயக்கினார். அடுத்து ஏறுதழுவலை மையமாகக் கொண்ட *தேரும் போரும்* என்ற படத்தை இயக்கி வந்தார். 

## இறப்பு
விக்ரம் சுகுமாரன் 2025 சூன் 1 அன்று மாரடைப்பு காரணமாக மதுரையில் இறந்தார்.

## மேற்கோள்கள்

## வெளி இணைப்புகள்
* விக்ரம் சுகுமாரன் 

பகுப்பு:இராமநாதபுரம் மாவட்ட மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:2025 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட வசன ஆசிரியர்கள்
திரிலோகநாத் பண்டிட்

**திரிலோக்நாத் பண்டிட்** (**Triloknath Pandit**), இந்தியப் பழங்குடி மானிடவியல் அறிஞர் ஆவார்.
இவரது தலைமையிலான குழு, 1967 மற்றும் 4 சனவரி 1991 அன்று அந்தமான் நிக்கோபார் தீவுகளில் உள்ள வடக்கு சென்டினல் தீவில் வாழும் சென்டினல் பழங்குடி மக்களுக்கு தேய்காய்களை வழங்கி நேரடியாக சந்தித்து களப்பணி செய்த முதல் மானிடவியல் குழு ஆகும்.

இவர் இந்திய மானிடவியல் ஆய்வகத்தின், அந்தமான் நிக்கோபர் மையத்தின் மானிடவியல் தலைவராக பணியாற்றியவர்.

## எழுதிய நூல்கள்
* Pandit, T. N. (1985). The Tribal and Non-Tribal in Andaman Islands: A historical perspectives. *Journal of the Indian Anthropological Society* 20:111-131.
* Pandit, T. N. (1990). *[https://books.google.com/books?hl=&id=5W1DAAAAYAAJ The Sentinelese]*. Kolkata: Seagull Books.
* Pandit, T. N. & Chattopadhyay, M. (1989). Meeting the Sentinel Islanders: The Least Known of the Andaman Hunter-Gatherers. *Journal of the Indian Anthropological Society* 24:169-178.

## மேற்கோள்கள்

பகுப்பு:இந்திய மானிடவியலாளர்கள்
பகுப்பு:வாழும் மக்கள்
பாட்சா பேகம்

**பாட்சா பேகம்** (*Padshah Begum*) என்பது முகலாய பேரரசின் மனைவி அல்லது 'முதல் பெண்மணி'க்கு வழங்கப்பட்ட உன்னதமான  பட்டம் ஆகும். இது முகலாய அரண்மனை அல்லது ஜெனானாவில் மிக முக்கியமான பட்டமாகக் கருதப்பட்டது. இந்த பட்டம் ஆங்கிலத்தில் "*எம்பிரரசு*" என்பதற்குச் சமமானதாகக் கருதப்பட்டது. ஆனால் முகலாய சூழலில் தோராயமான சொல்லாக இது உள்ளது.

## சொற்பிறப்பியல்
**படேசா**, **பாட்சா**, **படிசா**, அல்லது **பதிசா** என்பது பாரசீக *பாட்* (தலைவர்) மற்றும் *ஷா* (மன்னர்) சொற்களினால் தோற்றுவிக்கப்பட்டது. இது ஒரு பண்டைய பாரசீக கருத்தின்படி சமமான உயர்ந்த பதவியைக் கோரும் பல மன்னர்களால் ஏற்றுக்கொள்ளப்பட்டது. பெரும் அல்லது "பெரும் மன்னர்", பின்னர் பிந்தைய அச்செமனிட் மற்றும் கிறித்தவ பேரரசர்களால் ஏற்றுக்கொள்ளப்பட்டது. பாட்சா என இதன் அரபு உச்சரிப்பு முகலாய பேரரசர்களால் பயன்படுத்தப்பட்டது. மற்றும் பாசா அல்லது பாட்சா ஒட்டோமான் சுல்தான்களால் பயன்படுத்தப்பட்டது.

**பேகம்**, **பேகம்**, **பைகம்** அல்லது **பேகம்** என்பது மத்திய மற்றும் தெற்காசியாவிலிருந்து வந்த ஒரு பெண் அரச மற்றும் பிரபுத்துவப் பட்டம். இது *பைக்* அல்லது *பே* என்ற தலைப்புக்குச் சமமான பெண்பால் ஆகும். இது துருக்கிய மொழிகளில் *தலைவர்* அல்லது *தளபதி* என்று பொருள்படும். இது பொதுவாக ஒரு *பிச்சையின்* மனைவி அல்லது மகளைக் குறிக்கிறது.

## பாட்சா பேகம் பட்டியல்

## இதனையும் காண்க

* முகலாயப் பேரரசு
* பாடிஷா

## மேற்கோள்கள்

பகுப்பு:முகலாய அரச குடும்பத்தினர்
முப்பதாவது இந்திய சர்வதேச திரைப்பட விழா

**[[இந்திய சர்வதேச திரைப்பட விழா|முப்பதாவது இந்திய சர்வதேச திரைப்பட விழா]]** 1999 ம் ஆண்டு ஜனவரி 10 முதல் -20 வரை இந்தியாவின் ஹைதராபாத்  நகரத்தில் நடைபெற்றது.  வாழ்நாள் சாதனை விருதுகள் மற்றும் பாராட்டுக்களுக்கு மட்டும் போட்டிகள் இல்லாமல் மட்டுப்படுத்தப்பட்டது.   இவ்விழாவில் அர்ஜென்டினா நாட்டின் திரை உலக படங்கள் தனி கவனம் செலுத்தியது, பாலிவுட் நடிகர் தேவ் ஆனந்த் தலைமை விருந்தினராக கலந்து கொண்டார்.   

## வெற்றியாளர்கள்

* வாழ்நாள் சாதனையாளர் விருது - பெர்னார்டோ பெர்டோலூசி (இத்தாலி)

### தொடக்கத் திரைப்படம்

* சேகர் கபூரின் எலிசபெத்

### சினிமாவில் பெண் கௌரவம்

* பானுமதி ராமகிருஷ்ணா - *60 ஆண்டுகளாக ஆட்சியை பிடித்தவர்*
* ஷபானா ஆஸ்மி - *ஐகான் மற்றும் நடிகை*
* சாவித்திரி - *நட்சத்திரங்களில் ஒரு சந்திரன்*

### கௌரவங்கள்

* அஞ்சலி - அகிரா குரோசாவா (ஜப்பான்)
* நூற்றாண்டு அஞ்சலி - செர்ஜி ஐசென்ஸ்டீன் (ரஷ்யா)

### அஞ்சலிகள்

* தியோ ஏஞ்சலோபோலோஸ் (கிரீஸ்)
* ஹௌ காசியாவ் கசின் (தைவான்)
* ஸ்ஸோல்ட் கேஸ்டி கோவாக்ஸ் (ஹங்கேரி)

## மேற்கோள்கள்

பகுப்பு:இந்தியாவில் திரைப்பட விழாக்கள்
லோக கேரளா சபா

**லோக கேரளா சபா** (உலக கேரள சபை) என்பது கேரளா மாநில அரசால் உலகெங்கிலும் வாழும் புலம்பெயர்ந்த மலையாளிகளை ஒரே தளத்தின் கீழ் கொண்டுவரும் வகையில் நடத்தப்படும் ஒரு நிகழ்வாகும்.  இது கேரளாவைச் சேர்ந்தவர்கள் அல்லாதோர் துறையின் கீழ் நடத்தப்பட்டது. இது கேரள மாநிலத்தின் வளர்ச்சிக்கு வெளிநாட்டு வாழ் மலையாளிகளின் நிபுணத்துவத்தைப் பயன்படுத்துவதை நோக்கமாகக் கொண்டுள்ளது. லோக் கேரளா சபா இரண்டு ஆண்டுகளுக்கு ஒரு முறை நடக்கும் என திட்டமிடப்பட்டுள்ளது. 

## 2018 நிகழ்வு
முதல் லோக கேரளா சபா 12-13 ஜனவரி 2018 வரை நடந்தது  கேரளாவுக்கு வெளியே வசிக்கும் பிரதிநிதிகளை நியமித்த அரசாங்கத்தால் அமைக்கப்பட்ட குழுவால் பிரதிநிதிகள் அழைக்கப்பட்டனர். முதல் லோக கேரளா சபையில் கிட்டத்தட்ட முன்னூறுக்கும் மேற்பட்ட உறுப்பினர்கள் கலந்து கொண்டனர், அவர்களில் 100 பேர் வெளிநாட்டில் வசிப்பவர்கள், 42 பேர் இந்தியாவின் பிற மாநிலங்களைச் சேர்ந்தவர்கள், 30 பல்வேறு துறைகளைச் சேர்ந்த நிபுணர்கள் மற்றும் 6 உறுப்பினர்கள் வெளிநாடு திரும்பியவர்கள் மற்றும் மக்கள் பிரதிநிதிகள்.  இந்நிகழ்ச்சியை கேரள முதல்வர் பினராயி விஜயன் தொடங்கி வைத்தார். 

## மேற்கோள்கள்

பகுப்பு:கேரள வரலாறு (1947- தற்போதுவரை)
பகுப்பு:இந்தியாவில் நிகழ்வுகள்
மேரி மோரிஸ்ஸி

**மேரி மோரிஸ்ஸி** (பிறப்பு 1949) ஒரு அமெரிக்க எழுத்தாளர்   மற்றும் சர்வதேச அகிம்சைக்கான ஆர்வலர் ஆவார்.  அவர் *பில்டிங் யுவர் ஃபீல்ட் ஆஃப் ட்ரீம்ஸின் ஆசிரியர் ஆவார்,* இது மோரிஸ்ஸியின் போராட்டங்களையும் அவரது ஆரம்பகால வாழ்க்கையிலிருந்து பாடங்களையும் சொல்கிறது.   உறவுகளை குணப்படுத்துவது பற்றிய புத்தகமான *No Less Than Greatness* என்ற புத்தகத்தின் ஆசிரியரும் ஆவார்.   2002 இல் அவர் *புதிய சிந்தனை: ஒரு நடைமுறை ஆன்மீகம் என்ற புத்தகத்தை சேகரித்து திருத்தினார்.* 

அமெரிக்க எழுத்தாளர் வெய்ன் டயர் அவரை "நம் காலத்தின் மிகவும் சிந்தனைமிக்க ஆசிரியர்களில் ஒருவர்" என்று அழைத்தார். 

சர்வதேச மனிதாபிமானப் பணிகளில் தனது ஆரம்பகால வாழ்க்கையில் இருந்து செயலில் இருந்த மோரிஸ்ஸி, 1995 இல் அசோசியேஷன் ஃபார் குளோபல் நியூ த்ஹட் என்ற அமைப்பை இணைத்து அதன் முதல் தலைவராக இருந்தார்.  

1997 ஆம் ஆண்டில் அவர் மகாத்மா காந்தியின் பேரன் அருண் காந்தியுடன் இணைந்து ''அகிம்சைக்கான சர்வதேச பருவத்தை'' நிறுவினார்.   ஜனவரி 2019 நிலவரப்படி, *அகிம்சைக்கான பருவம்* உலகெங்கிலும் "சமூகங்களை ஒன்றிணைக்கும் வாய்ப்பாகக் கொண்டாடப்பட்டது, வன்முறையற்ற உலகத்தை கற்பனை செய்து உருவாக்குவதற்கு அவர்களுக்கு அதிகாரம் அளிக்கிறது." 

## திறனாய்வு
அவரது புத்தகத்தில், *நிழல் மருத்துவம்: மரபுவழி மற்றும் மாற்று சிகிச்சைகளில் பிளாஸ்போ,* மேரி மோரிஸ்ஸி வழங்கும் மருத்துவத்திற்கான மாற்று அணுகுமுறைகள் மரபு மருத்துவத்திற்கு மாற்றாக கருதப்படக்கூடாது என்று ஜான் எஸ்.ஹாலர் எச்சரிக்கிறார். 

## நூல் பட்டியல்

* *பில்டிங் யுவர் ஃபீல்ட் ஆஃப் ட்ரீம்ஸ்*, மேரி மோரிஸ்ஸி, ரேண்டம் ஹவுஸ், 1996. ISBN 978-0-553-10214-7 

* *கிரேட்னஸ் விடக் குறைவானது*, மேரி மோரிஸ்ஸி, ரேண்டம் ஹவுஸ், 2001. ISBN 978-0-553-10653-4 

* *புதிய சிந்தனை: ஒரு நடைமுறை ஆன்மீகம்*, மேரி மோரிஸ்ஸி (ஆசிரியர்), பெங்குயின், 2002. ISBN 978-1-58542-142-8

## குறிப்புகள்
த. இரத்னா பாய்

**தடபட்லா ரத்னா பாய்** (*T. Ratna Bai*) என்பவர் இந்திய தேசிய காங்கிரஸ் கட்சியைச் சேர்ந்த அரசியல்வாதியும் இந்திய நாடாளுமன்றத்தின் மேலவையான மாநிலங்களவை உறுப்பினரும் ஆவார். இவர் மாநிலங்களவைக்கு ஆந்திரப் பிரதேச  மாநிலத்திலிருந்து தேர்ந்தெடுக்கப்பட்டார். வரதட்சணை மரணங்கள் முதல் அறிவியல் மற்றும் தொழில்நுட்பம் வரையிலான கவலைகள் அதிகரித்து நிலையி இவர் தேர்ந்தெடுக்கப்பட்டதிலிருந்து சிறப்பாகச்  செயல்படும் உறுப்பினராக உள்ளார்.

இவர் 2005 முதல் 2007 வரை கிரிஜன் கூட்டுறவுக் கழகத்தின் தலைவராகப் பணியாற்றியபோது, கிட்டத்தட்ட வழக்கற்றுப் போனவற்றை செயல்பாட்டு நிலைக்கு மீட்டெடுப்பதில் முக்கிய பங்காற்றினார். 4.5 மில்லியன் ஆதிவாசி குடும்பங்கள் பயன்பெறும் வகையில், வாட் வரிவிதிப்பிலிருந்து விலக்கு அளிக்க அனுமதிக்கும்படி, ஆந்திரப் பிரதேசத்தின் அப்போதைய முதல்வர் டாக்டர். எ. சா. ராஜசேகர ரெட்டியை வற்புறுத்துவதில் வெற்றி பெற்றார். பழங்குடியினர் நலனை இலக்காகக் கொண்ட ஒரு இலாப நோக்கற்ற அமைப்பான ராம்பச்சோதவரம் ராஜீவ் காந்தி சங்கத்தின் நிறுவனர் தலைவராகவும் உள்ளார்.

1972 முதல் 1978 வரை ராம்பச்சோதவரம் தொகுதியிலிருந்து ஆந்திரப் பிரதேச சட்டமன்ற உறுப்பினராகப் பணியாற்றினார்.

## வகித்தப் பதவிகள்
* ஏப்ரல் 2008 மாநிலங்களவை உறுப்பினர்
* ஆகத்து 2008 - மே 2009 உறுப்பினர், ஊரக வளர்ச்சிக் குழு
* ஆகத்து 2008 - மே 2009 மற்றும் செப்டம்பர் 2009 முதல் உறுப்பினர், பழங்குடியினர் விவகார அமைச்சகத்திற்கான ஆலோசனைக் குழு
* ஆகத்து 2009 முதல் உறுப்பினர், உணவு, நுகர்வோர் விவகாரங்கள் மற்றும் பொது விநியோகம் 
* 2010 முதல் உறுப்பினர், கடல் பொருட்கள் ஏற்றுமதி மேம்பாட்டு ஆணையம் 
* 1972–78 உறுப்பினர், ஆந்திரப் பிரதேச சட்டமன்றம்

## மேற்கோள்கள்

## வெளி இணைப்புகள்
* ராஜ்யசபா இணையதளத்தில் சுயவிவரம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1946 பிறப்புகள்
பைன்கங்கை ஆறு

**பைன்கங்கை ஆறு** (**Painganga River**), இதனை **பென்கங்கை ஆறு** என்றும் அழைப்பர்.  (**Penganga River**), இந்தியாவின் மகாராட்டிரா மாநிலத்தின் புல்டாணா மாவட்டம், ஹிங்கோலி மாவட்டம்,  நாந்தேட் மாவட்டம், யவத்மாள் மாவட்டம், சந்திரப்பூர் மாவட்டம் மற்றும் வாசிம் மாவட்டங்களின் வழியாகப் பாயும் முதன்மை ஆறு ஆகும். பைன்கங்கை ஆறு உமர்கேட் அருகே மரத்வாடா மற்றும் விதர்பா பகுதிகளைப் பிரிக்கிறது.  இதன் துணை ஆறு வர்தா ஆறு ஆகும்.  

புல்டாணா மாவட்டத்தில் உள்ள அஜந்தா மலைத்தொடரில் உற்பத்தியாகும் பைன்கங்கை ஆறு   நீளம் கொண்டது. யவத்மாள் மாவட்டத்தில் உள்ள சஙகமேஸ்வரர் கோயில் அருகே பைன்கங்கை ஆறு, வர்தா ஆற்றில் கலக்கிறது. வர்தா ஆறு, பிராணஹிதா ஆற்றில் கலந்து, பின் பிராணஹிதா ஆறு கோதாவரி ஆற்றுடன் கலக்க்கிறது. கோதாவரி ஆறு வங்காள விரிகுடாவில் கலக்கிறது.

## மேற்கோள்கள்


## வெளி இணைப்புகள்
*Classification of Waters of Wainganga, Wardha, Penganga River Basin / Sub-Basin
*Wiki map

பகுப்பு:இந்திய ஆறுகள்
பகுப்பு:மகாராட்டிர ஆறுகள்
இலா பட்டாச்சார்யா

**இலா பட்டாச்சார்யா** (*Ila Bhattacharya*)(1921-2010) என்பவர் இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் (மார்க்சிஸ்ட்) உறுப்பினராக, இந்திய நாடாளுமன்றத்தின் மேலவையான மாநிலங்களவையின்  திரிபுராவைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார். இவரின் பெற்றோர் ஜதீந்திர மோகன் பந்தோபாத்யாயா மற்றும் சரஜு பாலா ஆகியோர். இவர் பரித்பூர் மாவட்டத்தில் உள்ள மாதரிபூர் கிராமத்தைப் பூர்விகமாக கொண்டவர்கள்.

## மேற்கோள்கள்

பகுப்பு:2010 இறப்புகள்
பகுப்பு:1921 பிறப்புகள்
பகுப்பு:திரிபுரா அரசியல்வாதிகள்
பகுப்பு:திரிபுரா சட்டமன்ற பெண் உறுப்பினர்கள்
அங்கிதி

அங்கிதி ( இந்துஸ்தானி :  அல்லது  ) என்பது தெற்காசியாவின் வடக்குப் பகுதிகளில், முக்கியமாக இந்தியா, பாகிஸ்தான் மற்றும் நேபாளத்தில் திறந்தவெளியில் சமையல் செய்வதற்கும், செய்த சமையலை சூடாக்குவதற்கும் பயன்படுத்தப்படும் ஒரு பாரம்பரிய  ஆகும்.  அங்கிதி அடுப்பு பொதுவாக நிலக்கரியை எரிப்பதில் இருந்து வரும் வெப்பத்தை வைத்து சமையலுக்கு பயன்படுகிறது.மேலும் இந்த அடுப்பு பயன்படுத்தும் போது, தீப்பிழம்புகள் இல்லாமல் வெறும் தீக்கங்குகளை வைத்தே சமையல் செய்ய பயன்படுகிறது. 

## கேங்கர்
சிறிய மற்றும் அதிக அலங்காரமான அங்கிதி பதிப்பு *கேங்கர் அல்லது காங்ரி* என்று அழைக்கப்படும். காஷ்மீரில் உள்ள மக்களின்  தனிப்பட்ட பயன்பாட்டிற்காக பயன்படுத்தப்படுகிறது. 

## அபாயங்கள்
பொது சுகாதார எச்சரிக்கைகள் இருந்தபோதிலும்,  வெப்பத்தை அதிகரிக்க மூடப்பட்ட இடங்களில் அடிக்கடி பயன்படுத்தப்படுகின்றன, இதனால் அப்பகுதியில் கார்பன் மோனாக்சைடு நச்சுத்தன்மையால் இறப்பு ஏற்படுகிறது.  இப்பகுதியில் உள்ள பொது அதிகாரிகள் மற்றும் வெகுஜன ஊடகங்கள் அடிக்கடி அங்கிதிக்கள் பயன்படுத்த வேண்டாம் என்று மக்களை அறிவுறுத்துகின்றன. 

## மேலும் பார்க்கவும்
 

## மேற்கோள்கள்

பகுப்பு:இந்திய உணவுகள்
பாட்டி ஆப்ரி

**பாட்டி ஆப்ரி** கலிபோர்னியாவைச் சேர்ந்த ஒரு அமெரிக்க எழுத்தாளர். அவர் *கிரிஸ்துவர் ஆத்மாவுக்கான* *சிக்கன் சூப் உட்பட சோல்* தொடருக்கான சிக்கன் சூப்பை இணை ஆசிரியராகச் செய்தார். 

பெண்கள் அதிகாரமளிக்கும் ஒரு சாம்பியனான ஆப்ரே, பெண்களை மட்டுமே இலக்காகக் கொண்ட ஒரு புத்தகத்தை இணைந்து எழுதியுள்ளார், *கிறிஸ்தவ பெண்களின் ஆத்மாவுக்கான சிக்கன் சூப்.* சவால்களை எதிர்கொள்ளும் பெண்கள், கடினமான நேரங்கள் மற்றும் ஒருவரின் நம்பிக்கையைப் புதுப்பித்தல் ஆகியவற்றின் உண்மைக் கதைகளை புத்தகம் கொண்டிருந்தது. அத்தியாயங்களில் விசுவாசம், குடும்பத்தின் அன்பு, கடவுளின் குணப்படுத்தும் சக்தி, நட்பு, வித்தியாசம், சவால்கள் மற்றும் அற்புதங்கள் ஆகியவை அடங்கும். 

அவள் *"எழுந்திரு!"* 2015 ஆம் ஆண்டில் தொலைக்காட்சி நிகழ்ச்சி.   2017 இல் அவர் *தி சோல் ஆஃப் சக்சஸ் திரைப்படத்தில் நடித்தார்.*  அவரது எழுத்துக்கள் சுய உதவி வகைக்குள் முக்கியமானதாக அங்கீகரிக்கப்பட்டுள்ளன. சுய உதவி,   மனம் மற்றும் உடல்,  பயிற்சி,  வாழ்க்கை போராட்டம்,  பணம்,  வெற்றி,  அவர் துறையில் பல்வேறு புத்தகங்களுக்கு பங்களிப்பாளராக இருந்தார்.  மற்றும் புதுமை.  ஆப்ரே "கணக்கிடப்பட வேண்டிய ஒரு சக்தி" என்று எழுத்தாளர் லிசா நிக்கோல்சு எழுதினார். அவரது புத்தகங்கள் பல்வேறு சுய உதவி வெளியீடுகளால் முதன்மை வாசிப்பாக கருதப்பட்டன. 
மனம் மற்றும் உடல்,  பயிற்சி,  வாழ்க்கைப் போராட்டங்கள்,  பணம்,  வெற்றி,  ஆகிய பல்வேறு புத்தகங்களுக்கு அவர் பங்களிப்பாளராக இருந்தார்.  மற்றும் புதுமை.  ஆப்ரே "சாத்தியத்திற்கான ஒரு சக்தி" என்று எழுத்தாளர் லிசா நிக்கோல்ஸ் எழுதினார். அவரது புத்தகங்கள் பல்வேறு சுய உதவி வெளியீடுகளால் முக்கிய வாசிப்புகளாக கருதப்பட்டன.

## நூல் பட்டியல்
**Chicken Soup for the Christian Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Christian Woman's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the New Mom's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Sister's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Beach Lover's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Father & Daughter Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Christian Teenage Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Expectant Mother's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Cancer Survivor's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி

**Chicken Soup for the Surviving Soul** சாக் கான்பீல்ட், பெர்னி எசு. 

**Permission Granted** கேட் பட்லர் சி.பி. எசு. சி மற்றும் பாட்டி ஆப்ரி ஆகியோரால்.

**Capture Your Power** பாட்டி ஆபெரி மற்றும் மார்க் மிர்கோவிச் எழுதியது.

## குறிப்புகள்
இலட்சுமி குமாரி சுந்தாவத்

**இலட்சுமி குமாரி சுந்தாவத்** (*Lakshmi Kumari Chundawat*)(24 சூன் 1916 - 24 மே 2014) என்பவர் இராசத்தானைச் சேர்ந்த இந்திய எழுத்தாளர் மற்றும் அரசியல்வாதி ஆவார்.

## வாழ்க்கை
இலட்சுமி குமாரி 1916ஆம் ஆண்டு சூன் 24ஆம் தேதி மேவாரில் உள்ள தியோகரில் பிறந்தார். இவர் இராசத்தானில் உள்ள மேவார் சமஸ்தானத்தின் முதன்மையான திகானாசு (தோட்டங்கள்) தியோகரின் ராவத் விஜய் சிங்கின் மூத்த மகள் ஆவார். இவர் 1934-ல் ராவத்சரின் ராவத் தேஜ் சிங்கை மணந்தார். இவர் 24 மே 2014 அன்று 97 வயதில் இறந்தார்.

## அரசியல் வாழ்க்கை
இராணி லட்சுமி குமாரி இந்தியத் தேசிய காங்கிரசு கட்சியில் சேர்ந்தார். 1962 முதல் 1971 வரை தியோகரிலிருந்து இராசத்தான் சட்டமன்ற உறுப்பினராக இருந்தார்.  இவர் ஏப்ரல் 1972 முதல் ஏப்ரல் 1978 வரை மாநிலங்களவை உறுப்பினராக இருந்தார். இவர் இராசத்தான் பிரதேச காங்கிரசு குழுவின் தலைவராகவும் இருந்தார்.

## புத்தகங்கள்
 
இராணி இலட்சுமி குமாரியின் எழுதிய புத்தகங்கள்:

* *பர்தாவிலிருந்து மக்களுக்கு: பத்மசிறீ இராணி லட்சுமி குமாரி சுண்டாவத்தின் நினைவுகள்*
* *ராஜஸ்தானின் நாட்டுப்புறக் கதைகள்*
* *சம்ஸ்கிருதிகா ராஜஸ்தான்*
* *முமல்*
* *தேவநாராயண் பக்தாவத் மகாகதா*
* *முமல்*
* *லெனின் ரி ஜீவானி*
* *இந்துகுஷ் கே உஸ் பார்*
* *சாந்தி கே லியே சங்கர்ஷா*
* *அந்தர்த்வனி*
* *ராஜஸ்தான் கே ரிடீ ரிவாஜ்*
* के रे चकवा बात
* हंकारो दो सा
* கஜபன்
* மஞ்சள் இரவு
* பாபூஜி ரி பாத்

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:2014 இறப்புகள்
பகுப்பு:1916 பிறப்புகள்
பகுப்பு:இராசத்தான் சட்டமன்ற பெண் உறுப்பினர்கள்
கனகராய முதலியார்

**பெத்ரோ கனகராய முதலியார்** (**Pedro Kanakaraya Mudaliar**), புதுச்சேரி பிரெஞ்சுக் கிழக்கிந்தியக் கம்பனியின் தலைமை மொழிபெயர்ப்பாளரும் மற்றும் பெருவணிகத் தரகரும் ஆவர். இவர் 1722 முதல் 1746 முடிய 24 ஆண்டுகள், குறிப்பாக ஆளுநர் யோசப் பிரான்சுவா தூப்ளே காலத்தில் பிரெஞ்சுக் கிழக்கிந்தியக் கம்பனி சார்பாக பிரித்தானிய கிழக்கிந்திய நிறுவனம் மற்றும் தமிழர்களுக்கு இடையே மொழிபெயர்ப்பாளராக பணியாற்றியவர். இவருக்குப் பின் இவரது பணியை ஆனந்தரங்கம் பிள்ளை செய்தார்.

கனகராய முதலியாரின் பணிகள் குறித்து ஆனந்தரங்கம் பிள்ளை தனது நாட்குறிப்பில் குறித்துள்ளார். அதில் கனகராய முதலியார் இறந்த தனது மகனின் நினைவாக புதுச்சேரியில் புனித அந்திரேயா ஆலயத்தை எழுப்பியதாக குறிப்பிட்டுள்ளார்.

இவர் பிரஞ்ச் ஆளுநர் மற்றும் அதிகாரிகளுக்கு மொழிபெயர்ப்பாளராக இருந்து கொண்டே வணிக இடைத்தரகர் பணி, ஆடைகள் உற்பத்தி மற்றும் வணிகப் பொருட்களின் ஏற்றுமதி ஆகியவற்றை மேற்பார்வையிட்டார்.

தனது தொழிலுக்கு உதவியாக இருந்த கனகராய முதலியாரின் ஒரே மகன் வேலவேந்திர முதலி (பிறப்பு:12 செப்டம்பர் 1718)  22 அக்டோபர் 1739 அன்று 21வது அகவையில் காலமானார்.

## மேற்கோள்கள்

பகுப்பு:1696 பிறப்புகள்
பகுப்பு:1746 இறப்புகள்
பகுப்பு:புதுச்சேரி வரலாறு
அன்வர் அகேவான்

**அன்வர் முகமதுபாய் அகேவான்**  (4 டிசம்பர் 1936 - 6 ஜூலை 1991) என்பவர் ஒரு குஜராத்தி வாழ்க்கை வரலாற்றாசிரியர், நாட்டுப்புறவியலாளர் மற்றும் இந்திய பத்திரிகை ஆசிரியர் ஆவார். அகோலாவில் பிறந்து குஜராத் மற்றும் பம்பாயில் கல்வி பயின்ற அவர் பல புத்தக வெளியீடுகளைத் திருத்தியுள்ளார். அவர் பெரும்பாலும்ம த சிந்தனைகள் மற்றும் குஜராத்தின் பல்வேறு துறவிகள் பற்றி எழுதினார்.

## சுயசரிதை
அகேவான் 1936 ஆம் ஆண்டு டிசம்பர் 4 ஆம் தேதி அகோலாவில் (தற்போது இந்தியாவின் மகாராஷ்டிராவில் ) பிறந்தார். அவர் தனது ஆரம்ப மற்றும் இடைநிலைக் கல்வியை முறையே சிவராஜ்காத் மற்றும் கோண்டலில் முடித்தார். பம்பாயில் இருந்து மெட்ரிகுலேஷன் தேர்ச்சி பெற்றார். ஆக்ரா ஹிந்தி வித்யாபீடத்தில் பட்டம் பெற்றார். பம்பாயில் *ஜெய் குஜராத்* மற்றும் *ரூப்லேகா* வார இதழ்களில் பணியாற்றினார். *ஆஸ்தா* என்ற இதழில் தொகுப்பாளராக பணியாற்றியுள்ளார்.  

1991 ம் ஆண்டு ஜூலை மாதம் 6ந் தேதி இறந்தார். 

## படைப்புகள்
*வேத்சஹித்யானோ பரிசு* (1965), கதைத் தொகுப்பு *அத்வைதா* (1974), *சாதனா அனே சாக்ஷாத்கர்* (1989), *சின்மயா காயத்ரி* (1989) போன்ற மதச் சிந்தனைகள் பற்றிய படைப்புகளை அவர் எழுதினார்.   

*ரஹிமான் அனே ஜமால்* (1952), *கிர்தர் கவிராய்* (1952), *சாய் தீந்தர்வேஷ்* (1953), *சந்த் தீன்தயாள்கிரி* (1954), *தாசி ஜீவன்* (1956), *கவி கேங்* (1954), *சாந்த் தாது* (1987, தாது தயாள் மீது) ஆகியவை புனிதர்களைப் பற்றிய படைப்புகள். குஜராத்தின் *ரன்னாடே* (1966), *ராஜஸ்தானி ரஸ்தர்* (1974) மற்றும் *கசும்பினோ ரங்* (1988) ஆகியவை மேற்கு இந்தியாவின் நாட்டுப்புற இலக்கியங்களின் தொகுப்புகளாகும்.   

## மேலும் பார்க்கவும்

* குஜராத்தி மொழி எழுத்தாளர்களின் பட்டியல்

## மேற்கோள்கள்

## வெளி இணைப்புகள்

* Works by Anwar Agewan at Google Books
பகுப்பு:1991 இறப்புகள்
பகுப்பு:1936 பிறப்புகள்
ஓமேம் மோயோங் தியோரி

**ஒமேம் மோயோங் தியோரி** (*Omem Moyong Deori*)(2 சூலை 1943 - 19 திசம்பர் 2007) என்பவர் இந்தியத் தேசிய காங்கிரசைச் சேர்ந்த அருணாச்சல பிரதேச அரசியல்வாதி ஆவார்.

## இளமை
ஒமேம் மோயோங் தியோரி சூலை 2, 1943-ல் அருணாச்சல பிரதேசத்தின் கிழக்கு சியாங் மாவட்டத்தில் உள்ள பாசிகாட்டில் பிறந்தார். இவருடைய தந்தை குட்டிக் மோயோங்க். சில்லாங்கில் உள்ள தூய மரியா கல்லூரியில்  இளங்கலை கலை கல்வி பயின்றார்.

## அரசியல்
இவர் பல ஆண்டுகளாகச் செல்வாக்கு மிக்க அகில இந்தியக் காங்கிரசு குழுவில் உறுப்பினராக இருந்தார். இந்தியத் தேசிய காங்கிரசின் மிகவும் சக்திவாய்ந்த வடகிழக்கு தலைவர்களில் ஒருவராகக் கருதப்படும் இவர், அருணாச்சல பிரதேச மாநில காங்கிரசு கட்சியின் தலைவராகப் பணியாற்றினார். தியோரி இந்திரா காந்தியுடன் மிக நெருங்கிய நட்பு வைத்திருந்ததாக நம்பப்பட்டது.

1984 மே 27 முதல் 1990 மார்ச் 19 வரை அருணாச்சலப் பிரதேசத்திலிருந்து மாநிலங்களவை உறுப்பினராகவும் தேர்ந்தெடுக்கப்பட்டார். 1984ஆம் ஆண்டில், சமூக சேவைக்கான பத்மசிறீ விருது ஒமேம் தியோரிக்கு வழங்கப்பட்டது.

டி. எஸ். தியோரியை மணந்த இவருக்கு இரண்டு மகள்கள் மற்றும் மூன்று மகன்கள் இருந்தனர்.

தியோரி 19 டிசம்பர் 2007 அன்று உடல்நலக்குறைவு காரணமாக இறந்தார். இவரது மறைவை நினைவுகூரும் வகையில் அருணாச்சல பிரதேச மாநிலத்தில் துக்க விடுமுறை அறிவிக்கப்பட்டது.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:2007 இறப்புகள்
பகுப்பு:1943 பிறப்புகள்
பகுப்பு:அருணாச்சலப் பிரதேச அரசியல்வாதிகள்
சுசுமிதா தேவ்

**சுசுமிதா தேவ்** (*Sushmita Dev*)(பிறப்பு 25 செப்டம்பர் 1972) என்பவர் இந்திய அரசியல்வாதியும் மேற்கு வங்காளத்தைச் சேர்ந்த மக்களவை மேனாள் உறுப்பினரும் அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவர். முன்னதாக, இவர் 2014 இந்திய பொதுத் தேர்தலில் இந்தியத் தேசிய காங்கிரசின் வேட்பாளராக அசாமின் சில்சார் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இவர் அகில இந்திய மகளிர் காங்கிரசின் முன்னாள் தலைவர் ஆவார். இவர் 2019 மக்களவைத் தேர்தலில் பாஜக வேட்பாளர் ராஜ்தீப் ராயிடம் பெரும் வாக்கு வித்தியாசத்தில் தோல்வியடைந்தார். இதனால் இவர் இந்தியத் தேசிய காங்கிரசிலிருந்து விலகி 2021-ல் அகில இந்திய திரிணாமுல் காங்கிரசில் சேர்ந்தார் 

## ஆரம்ப கால வாழ்க்கை
தேவ் இந்தியத் தேசிய காங்கிரசின் மூத்த தலைவர் சந்தோசு மோகன் தேவின் மகள் ஆவார். இவரின் தாயார் பித்திகா தேவ், அசாம் சட்டமன்றத்தின் சில்சார் சட்டமன்ற உறுப்பினர் ஆவார். இவரின் தந்தை இந்திய நாடாளுமன்ற உறுப்பினராகவும், அமைச்சரவை அமைச்சராகவும் இருந்தார்.

இவர் மிராண்டா ஹவுசில், பார்-அட்-லாவில் இளம் சட்டப்பட்டமும், தில்லி பல்கலைக்கழகத்தில் *எல். எல். பி.* (பெருநிறுவனம் மற்றும் வணிகச் சட்டங்கள்) பட்டம் பெற்றுள்ளார். தேவ்இலண்டன் *இன்ஸ் ஆப் கோர்ட்ஸ் ஸ்கூல் ஆப் லா*,  மற்றும் *மன்னர் கல்லூரி* சட்டமாணவராக சேர்ந்துள்ளார் 

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
மீரா தாசு

**மீரா தாசு** (*Mira Das*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஜனதா தளம் கட்சியினை சார்ந்தவர். தாசு இந்தியாவின் நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தினார்.

## மேற்கோள்கள்

பகுப்பு:வாழும் மக்கள்
பகுப்பு:1941 பிறப்புகள்
அகில இந்திய மகளிர் காங்கிரசு

**அகில இந்திய மகளிர் காங்கிரசு** (*All India Mahila Congress*) என்பது இந்திய தேசிய காங்கிரசின் மகளிர் பிரிவாகும். மிகச் சமீபத்தில் இதன் தலைவி சுசுமிதா தேவ் 2021-ல் பதவி விலகியதால் தற்போது நெட்டா டிசோசா அகில இந்திய மகளிர் காங்கிரசின் செயல் தலைவராக 17 ஆகத்து 2021 அன்று காங்கிரசு கட்சியின் முன்னாள் தலைவர் சோனியா காந்தியால் நியமிக்கப்பட்டார்.

## வரலாறு
இந்திரா காந்தி, ராஜீவ் காந்தி மற்றும் 30,000 பிரதிநிதிகள் கலந்துகொண்ட 1984ஆம் ஆண்டின் மத்தியில் பெங்களூரில் நடைபெற்ற மாநாடுதான் இந்த அமைப்பின் ஆரம்பக்கால குறிப்பிடத்தக்கக் கூட்டமாகும்.

## அமைப்பு
அகில இந்திய மகளிர் காங்கிரசு மாநிலந்தோறும் கிளைகளாகப் பிரிக்கப்பட்டு, இந்தியாவின் மாநிலங்கள் மற்றும் oன்றிய பிரதேசங்களில் அகில இந்திய மகளிர் காங்கிரசைப் பிரதிநிதித்துவப்படுத்தும்  உறுப்பினர்கள் நியமிக்கப்பட்டுள்ளனர்.

### தலைவர்களின் பட்டியல்

### பொதுச்செயலர்
அக்டோபர் 2015-ல், முன்பு திரைப்பட நடிகையாக இருந்த நக்மா, அலுவலக பொதுச் செயலாளராக நியமிக்கப்பட்டார். சனவரி 2019-ல் இந்தியத் தேசிய காங்கிரசு தலைவர் ராகுல் காந்தி, அப்சரா ரெட்டியை தேசிய பொதுச் செயலாளராக நியமித்தார், ரெட்டி  இப்பதவியினை வகிக்கும் முதல் திருநங்கை ஆவார்.

மார்ச் 2020-ல், ஐசுவர்யா மகாதேவ் இதன் தேசிய செயலாளராக நியமிக்கப்பட்டார்.

ஆகத்து 2021-ல், நெட்டா டிசோசா தேசியத் தலைவராக நியமிக்கப்பட்டார்.

*

## மேற்கோள்கள்

## வெளியிணைப்புகள்
* அதிகாரப்பூர்வ இணையதளம்

பகுப்பு:இந்திய தேசிய காங்கிரசு
தர்சனா சிங்

**தர்சனா சிங்** (*Darshana Singh*)பிறப்பு: சூலை 10, 1974) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் உத்தரப் பிரதேசத்திலிருந்து இந்திய நாடாளுமன்றத்தின் மேல்சபையான மாநிலங்களவை உறுப்பினராகப் பணியாற்றினார். இவர் பாஜக மகிளா மோர்ச்சாவின் தேசிய துணைத் தலைவராகவும் பதவி வகித்து வருகிறார். இவர் இதற்கு முன்பு பாஜக மகிளா மோர்ச்சாவின் மாநிலத் தலைவராகப் பணியாற்றினார்.

## ஆரம்ப கால வாழ்க்கை
தர்சனா சிங், 1996ஆம் ஆண்டு ஆசம்கரில் உள்ள தயானந்த் ஆங்கிலோ-வேத கல்லூரியில் வரலாற்றில் முதுகலையில்  தங்கப் பதக்கம் வென்றவர். பின்னர், அலகாபாத் பல்கலைக்கழகத்தில் பத்திரிகை மற்றும் காட்சித் தகவலியல் தொடர்பு துறையில் முதுகலை பட்டய படிப்பினை முடித்தார்.

## வகித்தப் பதவிகள்

* 05-சூலை-2022 முதல் நாடாளுமன்ற மாநிலங்களவை உறுப்பினர் .
* 21-சூன்-2021 முதல், பாஜக மகிளா மோர்ச்சாவின் தேசிய துணைத் தலைவர்.
* 10-பிப்ரவரி-2018 முதல் 21-சூன்-2021 வரை, பாஜக மகிளா மோர்ச்சாவின் உ.பி தலைவர்.
* 2016-2018, பாரதிய ஜனதா கட்சியின் செயலாளர், காசி பகுதி, உத்தரபிரதேசம்
* 2013-2015, பாரதிய ஜனதா கட்சியின் மாவட்டத் தலைவர், உத்தரப் பிரதேசம், சந்தெளலி மாவட்டத்தின் மகிளா மோர்ச்சா
* 2011-2013, பாரதிய ஜனதா கட்சியின் மாவட்டத் தலைவர், உத்தரப் பிரதேசம், சந்தெளலி மாவட்டத்தின் மகிளா மோர்ச்சா

## மேற்கோள்கள்

## வெளி இணைப்புகள்

* தனிப்பட்ட இணையதளம்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:உத்தரப் பிரதேச அரசியல்வாதிகள்
பிரேமா கரியப்பா

**பிரேமா கரியப்பா** (*Prema Cariappa*) என்பவர் இந்திய அரசியல் மற்றும் சமூக சேவகர் ஆவார். இவர் இந்தியத் தேசிய காங்கிரசு கட்சியைச் சேர்ந்த அரசியல்வாதியும் பெங்களூரின் முன்னாள் மாநகரத் தந்தையும் முன்னாள் இந்திய நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் மேலவையான மாநிலங்களவையில் கர்நாடகாவைப் பிரதிநிதித்துவப்படுத்தினார். மேலும் இவர் மத்திய சமூக நல வாரியத்தின் தலைவராகவும் இருந்தார்.

## குடும்ப வாழ்க்கை
பிரேமா கரியப்பா விராசுபேட்டையில் ஆகத்து 15, 1951-ல் சோமையாண்டா பி. குசாலப்பா மற்றும் தங்கம்மாவுக்கு மகளாகப் பிறந்தார். இவர் தனது கல்லூரிக் கல்வியை மைசூரில் முடித்தார். இங்கு தெரேசியன் கல்லூரியில் இளங்கலைப் படித்தார். பின்னர் இவர் 13 சூன் 1971-ல் ஐச்செட்டிரா எம். கரியப்பாவை மணந்தார். இவர்களுக்கு ஒரு மகன், ஒரு மகள் என இரண்டு குழந்தைகள் உள்ளனர்.

## பணி

### பெங்களூரு மாநகரத் தந்தை
1990-91 காலகட்டத்தில், பெங்களூர் மாநகரின் பொதுக் கணக்குக் குழுவின் தலைவராக பிரேமா கரியப்பா இருந்தார். 1991 மற்றும் 2001க்கு இடையில், இவர் பெங்களூர் மாநகரின் கார்ப்பரேட்டராக இருந்தார். 1991-93 ஆண்டுகளில், பெங்களூர் நகரக் கழகத்தின் துணைத் தலைவராக இருந்தார். 1996-97ல் பெங்களூர் மாநகர காங்கிரசு கட்சித் தலைவராக ஆனார். 1996-99 ஆண்டுகளில், கர்நாடக பிரதேச காங்கிரசு குழுவின் செயலாளராக இருந்தார். இவர் முதலில் 1994-95-ல் பெங்களூரின் மாநகர துணைத்தந்தை ஆனார். பின்னர் இவர் 2000-01-ல் பெங்களூரு மாநகரத் தந்தையானார். எனவே இரண்டு பதவிகளையும் வகித்த முதல் பெண்மணி ஆனார்.

### மாநிலங்களவை உறுப்பினர்
கரியப்பா ஏப்ரல் 2002-ல் ஆறு வருட காலத்திற்கு மாநிலங்களவை உறுப்பினராகத் தேர்ந்தெடுக்கப்பட்டார். 16 சூன் 2004 அன்று, இவர் மாநிலங்களவையில் காங்கிரசு கட்சியின் தலைமைக் கொறடாவாக நியமிக்கப்பட்டார். 2006 குளிர்காலக் கூட்டத்தொடரின் போது, கட்சிகள் முழுவதிலும் உள்ள மற்ற பெண் அரசியல்வாதிகளுடன் இணைந்து பெண்களுக்கான இட ஒதுக்கீடு சட்டத்தினை இவர் வலுவாக ஆதரித்தார்.

### தலைவர், மத்திய சமூக நல வாரியம்
16 சூன் 2008 அன்று, இவர் மத்திய சமூக நல வாரியத்தின் தலைவராகப் பொறுப்பேற்றார்.

### சமூக நலம்
ஏழைகள், விதவைகள் மற்றும் ஆதரவற்றவர்களின் மேம்பாட்டிற்காகவும், நகரங்கள் மற்றும் கிராமங்களின் வளர்ச்சிக்காகவும், நீர் வழங்கல் மற்றும் சுகாதாரத்தை மேம்படுத்தவும், பசுமைப் பாதுகாப்புக்காகவும் இவர் பணியாற்றியுள்ளார்.

## மேற்கோள்கள்


## வெளி இணைப்புகள்

* ராஜ்யசபா இணையதளத்தில் சுயவிவரம் 
* மத்திய சமூக நல வாரியம்

பகுப்பு:1951 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:சமூக சேவகர்கள்
பகுப்பு:வாழும் மக்கள்
ரிச்சர்ட் மேக்கிலிவ்ரே டாக்கின்ஸ்

**ரிச்சர்ட் மேக்கிலிவ்ரே டாக்கின்ஸ்** ( *Richard MacGillivray Dawkins* ) (24 அக்டோபர் 1871 - 4 மே 1955) ஒரு பிரித்தானிய தொல்லியல் ஆராய்ச்சியாளர் ஆவார்.   1906 மற்றும் 1913 க்கு இடையில் இவர் ஏதென்ஸில் உள்ள பிரித்தானிய பள்ளியுடன் தொடர்புடையவர் 

## ஆரம்ப கால வாழ்க்கை
இவர், இங்கிலாந்து அரச கடற்படையில்  அதிகாரியாக பணியாற்றிய இசுடோக் கேப்ரியல், அவரது மனைவி மேரி லூயிசா மெக்கிலிவ்ரே ஆகியோருக்கு மகனாகப் பிறந்தார். மார்ல்பரோ கல்லூரியிலும், இலண்டனில் உள்ள கிங்ஸ் கல்லூரியிலும் கல்வி பயின்றார், அங்கு இவர் மின் பொறியாளராகப் பயிற்சி பெற்றார்.

## கல்வி வாழ்க்கை
இவர் பலேகாஸ்ட்ரோ,  அகழ்வாராய்ச்சி மற்றும் லகோனியா  , ரிட்சோனா ஆகிய இடங்களில் நடைபெற்ற கணக்கெடுப்பில் பங்கேற்றார்.  1909 முதல் 1911 வரை கப்படோசியாவில் மொழியியல் களப்பணியை மேற்கொண்டார். இதன் விளைவாக கப்படோசியன் கிரேக்கம் பற்றிய அடிப்படை பணி கிடைத்தது. பின்னர் 1911 ஆம் ஆண்டு முதல் பிலகோபியில் ஒரு அகழ்வாராய்ச்சிக்கு தலைமை தாங்கினார் 

கேம்பிரிட்ச்சிலுள்ள இம்மானுவேல் கல்லூரியின் சக மாணவராக இருந்தார். 1906 முதல் 1913 வரை ஏதென்ஸில் உள்ள பிரித்தானிய பள்ளியின் இயக்குநராக இருந்தார்.  முதல் உலகப் போரின் போது, கிரீட்டில் உள்ள அரச கடற்படையில் உளவுத்துறை அதிகாரியாக பணியாற்றினார்.  டிசம்பர் 1919 இல், ஆக்சுபோர்டு பல்கலைக்கழகத்தில் பைசநதியம் மற்றும் நவீன கிரேக்க மொழி மற்றும் இலக்கியத்தின் முதல் பைவாட்டர் பேராசிரியராகத் தேர்ந்தெடுக்கப்பட்டார்.  1928 மற்றும் 1930 க்கு இடையில் நாட்டுப்புறக் கழகத்தின் தலைவராகப் பணியாற்றினார். மேலும் தனது பிற்கால வாழ்க்கையில் கிரேக்க நாட்டுப்புறக் கதைகளின் கணிசமான மூன்று தொகுப்புகளை வெளியிட்டார். 

1907 ஆம் ஆண்டில், தனது உறவினரிடமிருந்து பிளாஸ் துலாஸ் தோட்டத்தை பெற்றார். அங்கு தாவர இறக்குமதியிலும் சாகுபடியிலும் பரிசோதனை செய்தார். தோட்டத்திற்குள் தொல்ல்லியல் பொருட்களையும் காட்சிப்படுத்தினார். 

## பணிகள்
*Modern Greek in Asia Minor (1916)
*The sanctuary of Artemis Orthia at Sparta (1929)
*The Cypriot Chronicle of Makhairas (1932)
*The Monks of Athos (1936)
*Forty-five Stories from the Dodecanese (1950)
*Arabian Nights
*Norman Douglas (G. Orioli, 1933 [Lungarno series], revised 1952)
*Modern Greek Folktales (1953)
*More Greek Folktales (1955)
*More stories from the Arabian Nights (1957)
## சான்றுகள்

; ஆதாரங்கள்
*R. J. H. Jenkins, *Richard MacGillivray Dawkins, 1871-1955*, Proceedings of the British Academy, 41 (1955), 373–88.

## வெளி இணைப்புகள்

* 

பகுப்பு:பிரித்தானியத் தொல்லியலாளர்கள்
பகுப்பு:1955 இறப்புகள்
பகுப்பு:1871 பிறப்புகள்
சந்திரேசு குமாரி கடோச்

**சந்திரேசு குமாரி கடோச்** (*Chandresh Kumari Katoch*)(பிறப்பு: பிப்ரவரி 1, 1944) என்பவர் இந்தியத் தேசிய காங்கிரசு கட்சியைச் சேர்ந்த ஒரு இந்திய அரசியல்வாதி ஆவார். இவர் இந்தியாவின் மத்திய அரசாங்கத்தின் முன்னாள் பண்பாட்டுத் துறை அமைச்சர் ஆவார். இவர் ஜோத்பூர் மக்களவைத் தொகுதியிலிருந்து இந்திய நாடாளுமன்றத்தின் மக்களவையில் உறுப்பினராக உறுப்பினராக இருந்தார். கடோச் 28 அக்டோபர் 2012 அன்று இந்திய அரசாங்கத்தில் மத்திய அமைச்சராகப் பதவியேற்றார். மேலும் இவருக்குக் கலாச்சார அமைச்சகத்தின் பொறுப்பு வழங்கப்பட்டது. இவர் ஜோத்பூரின் மகாராஜா அன்வந்த் சிங் மற்றும் மகாராணி கிருஷ்ண குமாரி ஆகியோரின் மகள் ஆவார். இவர் இமாச்சலப் பிரதேசத்தில் உள்ள ராஜா ஆதித்திய தேவ் சந்த் கடோச்சுடன் காங்க்ராவின் அரச குடும்பத்தில் திருமணம் செய்து கொண்டார். இவர் 2014 இந்திய பொதுத் தேர்தலில் போட்டியிட்டுத் தோல்வியடைந்தார்.

## வகித்தப் பதவிகள்

* 1972–77 இமாச்சலப் பிரதேச சட்டமன்ற உறுப்பினர் (தரம்சாலா தொகுதி)
* 1977 துணை அமைச்சர், இமாச்சல பிரதேச அரசு
* 1982–84  இமாச்சல பிரதேச சட்டமன்ற உறுப்பினர் (தரம்சாலா-இரண்டாவது முறை)
* 1984 (9 மாதங்களுக்கு) மாநில அமைச்சர், சுற்றுலா, இமாச்சல பிரதேசம்
* 1984 காங்ரா மக்களவைத் தொகுதி 8வது மக்களவைக்குத் தேர்ந்தெடுக்கப்பட்டார்
* 1996 மாநிலங்களவை உறுப்பினர்
* 1998-1999 மாநிலங்களவையில் காங்கிரசு கட்சியின் துணை தலைமைக் கொறடா
* 1999-03 அகில இந்திய மகளிர் காங்கிரசு தலைவர்
* 2003–07 இமாச்சலப் பிரதேச சட்டமன்ற உறுப்பினர் (தரம்சலா-மூன்றாவது முறை)
* 2003–2004 அமைச்சர், இமாச்சலப் பிரதேசம்
* 2009 ஜோத்பூர்-15வது மக்களவை உறுப்பினர் (2வது முறை)
* 2012 அமைச்சர், கலாச்சார அமைச்சகம், இந்திய அரசு.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:இமாச்சலப் பிரதேச சட்டமன்ற பெண் உறுப்பினர்கள்